**Üllés Nagyközségi Önkormányzata Képviselő-testületének**

**4/2022. (III. 23.) önkormányzati rendelete**

**A felsőoktatási intézményekben tanulók „Üllési Talentum” ösztöndíj támogatásáról**

Üllés Nagyközség Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében a felsőoktatási intézményekben tanuló üllési fiatalok támogatására az alábbi rendeletet alkotja:

1. **Általános rendelkezések**

**1. §**

Az önkormányzat a felsőoktatásban tanuló üllési lakcímmel rendelkező fiatalt helyi ösztöndíjban részesíti.

1. **Helyi ösztöndíj**

**2. §**

Ösztöndíjban részesülhet az a szociálisan rászoruló Üllés Nagyközségben állandó lakcímmel rendelkező tanuló, aki valamely felsőoktatási intézmény nappali tagozatán hallgatói jogviszonnyal rendelkezik, és 25. életévét a pályázat benyújtásának időpontjában nem töltötte be, az első diploma megszerzéséig.

1. **A támogatás forrása**

**3. §**

A képviselő-testület az ösztöndíj fedezetét évente a költségvetési rendeletében állapítja meg.

1. **A támogatásban részesíthetők köre**

**4. §**

(1) Az ösztöndíjra való jogosultság feltételei:

*a)* első évfolyamos pályázó esetén a hallgatói jogviszony létesítésének igazolása; és a középiskolai bizonyítványa záró évfolyamának az átlag-eredménye a 3,5 átlagot eléri,

*b)* magasabb évfolyamokon a pályázat benyújtását megelőző szemesztert legalább 3,5 átlag-eredménnyel fejezte be,

*c)* aki a (2) bekezdés a)–b) pontjában meghatározott rászorultsági feltételeknek megfelel.

(2) A rászorultság vizsgálata az alábbi szempontok figyelembevételével történik:

*a)* az egy főre jutó jövedelem a mindenkori öregségi nyugdíj legkisebb összegének négyszeresét nem haladja meg,

*b)* akinek családjában a lakhatást és megélhetést szolgáló vagyontárgyakon felüli ingó- és ingatlan vagyona, vagyoni értékű joga a 2,5 millió Ft-ot nem haladja meg.

1. **§**

(1) Elbírálásnál első évfolyamos pályázó esetén előnyt jelent:

*a)* országos tanulmányi versenyen helyezés elérése,

*b)* átlagot meghaladó kulturális, sportteljesítmény igazolása.

(2) Elbírálásnál magasabb évfolyamos pályázó esetén előnyt jelent, aki:

*a)* szakterületén kimagasló eredményt ért el,

*b)* kutatómunkában vett részt,

*c)* tudományos publikációval rendelkezik, vagy

*d)* más módon kiemelkedő tevékenységében.

(3) A pályázat elbírálásakor előnyt élvez továbbá a pályázó, ha:

*a)* családjában az eltartott családtagok száma 3 vagy több fő,

*b)* eltartója, szülője tartósan beteg, rokkantnyugdíjas, vagy egyedülálló,

*c)* gyermeket nevel,

*d)* kollégiumi ellátásban nem részesül.

1. **§**

Nem részesülhet támogatásban az a hallgató, aki az üllési, vagy más önkormányzattól hasonló célú ösztöndíjban részesül.

**5. A támogatás mértéke**

1. **§**

Az ösztöndíj mértéke 10.000 Ft/hó összegig terjedhet.

**6. Eljárási rendelkezések**

1. **§**

(1) Az ösztöndíj pályázatot az önkormányzat minden év augusztus 31. napjáig meghirdeti.

(2) A pályázatot az erre a célra rendszeresített formanyomtatványon a hallgató minden év szeptember 30-ig nyújthatja be az Üllési Polgármesteri Hivatalban az 1. melléklet szerinti formanyomtatványon, amely az ügyet döntésre előkészíti.

(3) A pályázó anyagi és szociális körülményének feltárása során köteles együttműködni, hiányosan benyújtott kérelem esetén az általános közigazgatási rendtartásról szóló 2016. évi CL. törvényben foglaltak szerint kell eljárni.

(4) A pályázathoz minden esetben csatolni kell:

*a)* önéletrajzot,

*b)* ösztöndíjra pályázott tanévre vonatkozó iskolalátogatási igazolást vagy hallgatói jogviszonyról szóló igazolást,

*c)* a család jövedelem és vagyonnyilatkozatát,

*d)* felsőfokú tanulmányait kezdő pályázónak a tizenkettedik év végi bizonyítványának és érettségi bizonyítványának másolatát,

*e)* felsőfokú tanulmányokat folytató pályázónak az előző év végi eredményéről szóló hiteles igazolást,

*f)* egyéb, az érdemi döntést elősegítő igazolásokat.

(5) A hallgató az ösztöndíjra való jogosultság feltételeit érintő lényeges tények, körülmények megváltozásáról 15 napon belül köteles értesíteni az önkormányzatot.

**7. Döntés a pályázatokról**

1. **§**

(1) A pályázatról, a támogatás mértékéről a Pénzügyi- és Ügyrendi Bizottság előzetes véleményezése után a Képviselőtestület minden év október 31-ig dönt.

(2) A Képviselőtestület a Pénzügyi- és Ügyrendi Bizottság javaslatára méltányosságból a 4. §-ban meghatározott vagyoni és jövedelmi határoktól eltérhet.

**8. A támogatás folyósításának rendje**

1. **§**

(1) Az ösztöndíj egy tanévre, azaz 10 hónapra szól, folyósítása minden év szeptember 1-jén kezdődik.

(2) A megállapított pénzbeli ellátást az Üllési Polgármesteri Hivatal Pénzügyi és Gazdálkodási Irodája utalja ki két részletben, úgy, hogy az első félévre eső ösztöndíjat november 15. napjáig, a második félévre eső ösztöndíjat március 15. napjáig, amennyiben a (3) bekezdésben foglaltakat teljesíti.

(3) Az adott tanév II. félévére szóló jogosultságot miden év február 20-ig, iskolalátogatási igazolással vagy hallgatói jogviszonyról szóló igazolással kell igazolni, melynek elmulasztása esetén a támogatás megszüntetésre kerül.

**9. Záró rendelkezések**

1. **§**

Ez a rendelet 2022. március 24-én lép hatályba.

1. **§**

Hatályát veszti Üllés Nagyközségi Önkormányzat Képviselőtestületének Az „Üllési Talentum” ösztöndíj megalapításáról, a felsőoktatási intézményekben tanulók támogatásáról szóló 17/2013.(XI.14.)önkormányzati rendelete.

Üllés, 2022. március 22.

 Nagy Attila Gyula Dr. Borbás Zsuzsanna

 polgármester jegyző

A rendelet kihirdetve:

2022. március 23.

Dr. Borbás Zsuzsanna

jegyző

**Általános indokolás**

A 2013. november 13-án megalkotott rendelet módosítására 2014-ben és 2018-ban került sor.

A Képviselőtestület 2021. október 19-i, zárt ülésén merült fel egy újabb módosítás igénye, mely a jövedelemhatár és vagyoni helyzet, mint feltétel módosításával a támogatás szélesebb körű igénylésére ad lehetőséget. Felmerült a támogatás összege emelésének igénye is.

Fentieket és az időközben bekövetkezett változásokat, valamint a rendelet formai-alaki pontosításait figyelembe véve célszerű új rendelet megalkotása.

**Részletes indokolás**

1-2. § A rendelet célját és hatályát tartalmazza

3. § A támogatás fedezetét tartalmazza

4-5-6. § A támogatásban részesíthetők körét tartalmazza

7. § A támogatás mértékét tartalmazza

8-10. § Az eljárási rendelkezéseket tartalmazza (döntés, folyósítás rendje)

11-12. § Záró rendelkezéseket tartalmazza